Na osnovu člana 52 Uredbe o organizaciji i načinu rada Državne uprave („Službeni list CG“, broj 87/18 i 02/19), Ministar prosvjete donosi

***PROGRAM RADA***

***MINISTARSTVA PROSVJETE ZA 2020. GODINU***

UVOD

Nadležnosti Ministarstva prosvjete utvrđene su čl. 9 Uredbe o organizaciji i načinu rada Državne uprave („Službeni list CG“, broj 87/18 i 02/19). Ministarstvo vrši poslove uprave koji se odnose na: kreiranje, uspostavljanje i razvoj obrazovno-vaspitnog sistema; uslove za osnivanje, rad i licenciranje ustanova u oblasti obrazovanja; organizaciju rada obrazovno-vaspitnih ustanova; normative i standarde za finansiranje ustanova obrazovanja i vaspitanja; dopunsku nastavu djeci crnogorskih državljana koji se nalaze na privremenom radu u inostranstvu; mobilnost studenata i akademskog osoblja i međunarodnu saradnju u oblasti obrazovanja; priznavanje inostranih obrazovnih isprava o završenom osnovnom, srednjem i visokom obrazovanju; donošenje, odnosno odobravanje obrazovnih programa za predškolsko vaspitanje i obrazovanje, osnovno obrazovanje i vaspitanje, srednje opšte obrazovanje, stručno obrazovanje, vaspitanje i obrazovanje djece sa posebnim obrazovnim potrebama i obrazovanje odraslih; upisnu politiku na javnim ustanovama visokog obrazovanja; obrazovanje komisije za praćenje maturskog, odnosno stručnog ispita; izbor direktora u javnim ustanovama predškolskog, osnovnog i srednjeg obrazovanja; imenovanje članova školskih i upravnih odbora u javnim ustanovama obrazovanja i vaspitanja; donošenje normativa o profilu i obrazovanju nastavnika, stručnih saradnika i saradnika u nastavi u osnovnoj i srednjoj školi; utvrđivanje liste nastavnika koji nemaju normu časova za školsku godinu; raspored nastavnika koji nemaju normu časova za školsku godinu; donošenje programa privatno-javnog partnerstva za oblast obrazovanja; opremu, smještaj i ishranu učenika i studenata; normative troškova rada obrazovno-vaspitnih ustanova; davanje saglasnosti na visinu participacije za pokriće troškova obrazovanja u javnim ustanovama; utvrđivanje visine naknade za vanredne učenike; normative vannastavnog osoblja u obrazovno-vaspitnim ustanovama; davanje saglasnosti na opšta akta javnih ustanova iz oblasti obrazovanja; pripremu predloga propisa iz oblasti prosvjete; izdavanje udžbenika i udžbeničke literature; nadzor nad zakonitošću rada ustanova u oblasti obrazovanja; ostvarivanje prosvjetno-kulturne djelatnosti pripadnika manjinskih naroda i drugih manjinskih nacionalnih zajednica koji žive u Crnoj Gori; razvoj i implementaciju Nacionalnog okvira kvalifikacije i usklađenost sa Evropskim kvalifikacionim okvirom; planiranje i programiranje, ostvarivanje i usklađivanje međunarodne prosvjetne saradnje Crne Gore sa drugim državama, regionalnim zajednicama i međunarodnim organizacijama; edukaciju i stručno usavršavanje stranaca u Crnoj Gori i crnogorskih državljana u inostranstvu, posebno mladih i talentovanih učenika i studenata; prikupljanje, obradu i distribuciju prijedloga i odgovarajućih podataka, informacija i programa u oblastima međunarodne prosvjetne saradnje; dodjeljivanje Državne nagrade „Oktoih“, nagrada učenicima i nastavnicima iz Fonda za kvalitet i talente; upravni nadzor u oblastima za koje je Ministarstvo osnovano; kao i druge poslove koji su mu određeni u nadležnost.

Navedene poslove Ministarstvo prosvjete obavlja u okviru u Direktorata za predškolsko, osnovno i inkluzivno obrazovanje i vaspitanje, Direktorata za opšte srednje obrazovanje, stručno obrazovanje, i obrazovanje odraslih, Direktorata za visoko obrazovanje, Direktorata za obrazovanje pripadnika manjinskih naroda i drugih manjinskih nacionalnih zajednica, Odjeljenja za normativno-pravne poslove i harmonizaciju propisa, Odjeljenja za informaciono-komunikacione tehnologije, Odjeljenja za unutrašnju reviziju, Odjeljenja za Nacionalni okvir kvalifikacija, Odjeljenja za međunarodnu saradnju i evropske integracije, Kabineta ministra, Službe za investicije i javne nabavke, Službe za finansije i računovodstvo i Službe za kadrovske i opšte poslove.

Polazne osnove za pripremu Godišnjeg programa su Program rada Vlade i mjere ekonomske politike, kao i obaveze koje proizilaze iz zakona, strateških dokumenata i procesa pristupanja Crne Gore Evropskoj uniji.

Realizacijom programskih aktivnosti direktno se doprinosi ostvarivanju prioriteta u radu, postavljenih ciljeva i poslova iz djelokruga rada Ministarstva.

**CILJEVI I PROGRAMSKE AKTIVNOSTI**

 U skladu sa propisanim nadležnostima i utvrđenim obavezama, u Ministarstvu prosvjete u 2020. godini, odvijaće se sljedeće aktivnosti:

 **I Tematski dio**

1. **Strategija razvoja visokog obrazovanja u Crnoj Gori za period 2020-2024, sa Akcionim planom**

Strategijom će se na osnovu analize stanja definisati strateški ciljevi za dalji razvoj visokog obrazovanja, ključne aktivnosti i indikatori uspjeha, način praćenja sprovođenja strateškog dokumenta, način izvještavanja i evaluacije i druga pitanja od značaja za realizaciju strateških ciljeva u oblasti visokog obrazovanja, za period 2020-2024, s fokusom na dalje unapređenje kvaliteta i implementaciju standarda u ovoj oblasti.

Akcionim planom će se utvrditi konkretne aktivnosti, nadležne institucije za sprovođenje, rokovi za realizaciju, indikatori uspjeha, potrebna finansijska sredstva i izvori finansiranja i druga pitanja od značaja za sprovođenje Strategije, za 2020. godinu.

Nosilac aktivnosti: Direktorat za visoko obrazovanje

 Rok:I kvartal

 Nadležno radno tijelo:Komisija za ekonomsku politiku i finansijski sistem

1. **Izvještaj Ministarstva prosvjete o radu i stanju u upravnim oblastima za 2019. godinu**

 Izvještaj će sadržati prikaz izvršavanja zakona i drugih propisa, realizacije Programa i zaključaka Vlade Crne Gore, mjera koje su preduzete i njihovih rezultata u upravnim oblastima iz nadležnosti Ministarstva.

 Nosilac aktivnosti: Sekretar Ministarstva

 Rok:I kvartal

 Nadležno radno tijelo:Komisija za ekonomsku politiku i finansijski sistem

1. **Izvještaj o realizaciji Strategije ranog i predškolskog vaspitanja i obrazovanja 2016-2020 u Crnoj Gori, za 2019. godinu**

 Ovim izvještajem će se prikazati rezultati aktivnosti iz Akcionog plana za sprovođenjeStrategije ranog i predškolskog vaspitanja i obrazovanja 2016-2020 u Crnoj Gori, za 2019. godinu.

 Nosilac aktivnosti: Direktorat za predškolsko, osnovno i inkluzivno obrazovanje i vaspitanje

 Rok: I kvartal

 Nadležno radno tijelo: Komisija za ekonomsku politiku i finansijski sistem

1. **Izvještaj o realizaciji Strategije inkluzivnog obrazovanja u Crnoj Gori 2019-2025, za 2019. godinu**

Ovim izvještajem će se prikazati rezultati aktivnosti iz Akcionog plana za sprovođenjeStrategije inkluzivnog obrazovanja u Crnoj Gori 2019-2025, za 2019. godinu.

Nosilac aktivnosti: Direktorat za predškolsko, osnovno i inkluzivno obrazovanje i vaspitanje

Rok: I kvartal

Nadležno radno tijelo: Komisija za ekonomsku politiku i finansijski sistem

1. **Izvještaj o sprovođenju Programa za realizaciju preporuka za unaprjeđenje obrazovne politike 2019-2021 na osnovu rezultata studije PISA 2015, za 2019. godinu**

Ovim izvještajem će se prikazati rezultati aktivnosti iz Akcionog plana za sprovođenjePrograma za realizaciju preporuka za unaprjeđenje obrazovne politike 2019-2021 na osnovu rezultata studije PISA 2015, za 2019. godinu.

Nosilac aktivnosti: Direktorat za predškolsko, osnovno i inkluzivno obrazovanje i vaspitanje

Rok: I kvartal

Nadležno radno tijelo: Komisija za ekonomsku politiku i finansijski sistem

1. **Analiza rezultata maturskog ispita za školsku 2018/2019. godinu**

Izvještaj treba da sadrži, pored podataka o broju učenika po školama i nastavnim predmetima koje su učenici polagali na maturskom ispitu, uspjehu i ostvarenom broju bodova po nastavnim predmetima, analizu uspjeha učenika iz nastavnih predmeta mature koji se polažu u organizaciji Ispitnog centra i u organizaciji škole. Izvještaj treba pripremiti na osnovu podataka Ispitnog centra i škola, uz učešće Zavoda za školstvo.

Nosilac aktivnosti: Direktorat za opšte srednje obrazovanje, stručno obrazovanje, i obrazovanje odraslih

 Rok: I kvartal

1. **Godišnji plan obrazovanja odraslih za 2020. godinu i Izvještaj o realizovanim aktivnostima iz Godišnjeg plana obrazovanja odraslih u 2019. godini**

Na osnovu usvojenog četvorogodišnjeg plana obrazovanja odraslih, donose se godišnji planovi, kojima se detaljno po prioritetnim oblastima, razrađuju aktivnosti i raspodjeljuju po opštinama. Godišnji plan obrazovanja odraslih je operativni plan koji sadrži aktivnosti, ciljne grupe, nosioce aktivnosti, indikatore za praćenje, planirana finansijska sredstva i izvore sredstava neophodne za njegovu realizaciju, dok će Izvještaj sadržati sve aktivnosti realizovane u 2019. godini na osnovu Godišnjeg plana iz iste godine.

Nosilac aktivnosti: Direktorat za opšte srednje obrazovanje, stručno obrazovanje i obrazovanje odraslih

Rok: I kvartal

1. **Informacija o radu auto škola u 2019. godini**

Informacija treba da sadrži pregled auto škola sa popisom kategorija za koje škole imaju licencu, broj prijavljenih kadidata po školama na godišnjem nivou po kategorijama, broj kandidata koji su polažili ispit po školama na godišnjem nivou po kategorijama, zapažanja u vezi sa realizacijom obuke i radom ispitnih komisija, probleme koji su se javljali u postupku licenciranja auto škola, radu auto škola, radu komisija i sprovođenju ispita, organizaciji i realizaciji vozačkih ispita u stručnim školama kao i obradu drugih pitanja, značajnih za unapređenje rada auto škola. Informacija treba da sadrži analizu propisa koji su u nadležnosti Ministarstva, u vezi sa radom auto škola, sa preporukama za njihovo unapređenje, ukoliko je potrebno.

 Nosilac aktivnosti: Direktorat za opšte srednje obrazovanje, stručno obrazovanje, i obrazovanje odraslih

 Rok: I kvartal

1. **Školski kalendar za 2020/2021. godinu**

Na osnovu člana 62 Opšteg zakona o obrazovanju i vaspitanju („Službeni list RCG“, br. 64/02, 31/05 i 49/07 i „Službeni list CG“, br. 45/10, 45/11, 36/13, 39/13 i 47/17), ministar prosvjete donosi školski kalendar kojim se propisuje početak nastavne godine, vrijeme organizovanja obrazovno-vaspitnog rada i klasifikacioni periodi u ustanovama u toku nastavne godine. Raspored organizovanja obrazovno-vaspitnog rada čini sastavni dio školskog kalendara.

Nosilac aktivnosti: Direktorat za predškolsko, osnovno i inkluzivno obrazovanje i vaspitanje i Direktorat za opšte srednje obrazovanje, stručno obrazovanje, i obrazovanje odraslih

 Rok: II kvartal

1. **Izvještaj o realizaciji prioritetnih projekata iz oblasti obrazovanja koji se fiansiraju iz kreditnih aranžmana sa Evropskom investicionom bankom i Bankom za razvoj Savjeta Evrope**

Izvještajem će se prikazati status realizacije  infrastrukturnih projekata u oblasti obrazovanja koji se finansiraju iz kredita sa Evropskom investicionom bankom i Bankom za razvoj Savjeta Evrope, fazu u kojoj se nalaze pojedini podprojekti koji ce se realizovati u okviru ovih aranžmana, izazovi sa kojima se susrećemo u periodu realizacije, obveze za buduci period i pregled realizovanih obaveza iz izvjestajnog period kako za Ministarstvo prosvjete  tako i za ostale državne institucije čije uključivanje je neophodno za efikasniju realizaciju ovih projekata.

Nosilac aktivnosti: Služba za investicije i javne nabavke

 Rok: II/IV kvartal

Nadležno radno tijelo: Komisija za ekonomsku politiku i finansijski sistem

1. **Izvještaj o realizaciji nastave u odjeljenjima specijalističke gimnazije i u odjeljenjima s nastavom na engleskom jeziku u JU Gimnazija „Slobodan Škerović“ u Podgorici u školskoj 2019/2020. godini**

Izvještaj orealizaciji nastave u odjeljenjima specijalističke gimnazije (matematičke, filološke i sportske) i u odjeljenjima sa nastavom na engleskom jeziku iz pojedinih nastavnih predmeta treba da sadrži, pored podataka o broju učenika po programima i razredima, analizu vladanja i izostajanja učenika, analizu postignuća učenika tokom nastavne godine, organizaciju nastave, nastavni kadar i stručno usavršavanje nastavnika i dr. Izvještaj treba da sadrži prijedlog mjera za dalje unapređenje kvaliteta organizacije i realizacije nastave u navedenim odjeljenjima.

Nosilac aktivnosti: Direktorat za opšte srednje obrazovanje, stručno obrazovanje, i obrazovanje odraslih

Rok: III kvartal

1. **Informacija o implementaciji praktične nastave na ustanovama visokog obrazovanja**

 Shodno Zakonu o visokom obrazovanju praktična nastava iznosi najmanje 25% u odnosu na ukupnu opterećenost studenata po predmetima, odnosno godini, u zavisnosti od ishoda učenja za pojedini studijski program. Realizacija praktične nastave omogućiće studentima da stiču neophodna praktična znanja i vještine tokom studiranja. Ustanove visokog obrazovanja studentima treba da omoguće praktičnu nastavu u okviru same ustanove ili kod poslodavca na osnovu ugovora.

 Ministarstvo prosvjete će, na osnovu informacije dobijenih od svih ustanova visokog obrazovanja, pripremiti Informaciju o implementaciji praktične nastave u skladu sa novim zakonskim odredbama.

Nosilac aktivnosti: Direktorat za visoko obrazovanje

Rok: III kvartal

1. **Informacija o digitalizaciji obrazovno-vaspitnog procesa**

Obrazovni sistem ima ključnu ulogu u podizanju nivoa informatičke pismenosti učenika i zaposlenih što utiče na poboljšanje kvaliteta obrazovanja, a samim tim i na poboljšanje kvaliteta života. Uvođenje informaciono-komunikacionih tehnologija u nastavni proces i proces učenja u značajnoj mjeri može doprinijeti kvalitetu nastavnog procesa, efikasnosti učenja i boljoj didaktičkoj organizaciji nastave.

Nosilac aktivnosti: Radna grupa za izradu Informacije odigitalizaciji obrazovno-vaspitnog procesa

Rok: III kvartal

1. **Informacija o osnivanju istraživačkog centra u Danilovgradu**

Talentovanim učenicima osnovnih i srednjih škola neophodno je obezbijediti sticanje dodatnog znanja iz različitih naučnih oblasti, kao i razvijanje vještina kako bi se podržale njihove sklonosti. Pored redovne nastave potrebno je stvoriti materijalne i prostorne uslove za realizaciju različitih programa i aktivnosti. Centar bi se koristio i za obuke nastavnika za primjenu savremenih koncepta i tehnologija i najboljih metoda rada u nastavi.

Nosilac aktivnosti: Državni sekretar

Rok: III kvartal

1. **Izvještaj o praktičnom obrazovanju učenika stručnih škola u školskoj 2019/2020. godini**

Izvještaj o praktičnom obrazovanju učenika stručnih škola treba da sadrži, pored podataka o broju učenika koji praktično obrazovanja realizuju kod poslodavca po obrazovnim programima, razredima, školama, opštinama, poslodavcima i oblastima, treba da sadrže i analizu vladanja i izostajanja učenika, postignuća učenika koji praktično obrazovanje realizuju kod poslodavca, načinu vođenja evidencije i praćenje postignuća učenika tokom nastavne godine, stručnom usavršavanju instruktora, rezultatima ankete poslodavaca i učenika koji su na praktičnom obrazovanju kod poslodavca i dr. Izvještaj treba da sadrži i analizu obima kvaliteta realizacije praktične nastave u školi i kod poslodavca po obrazovnim programima, osvrt na rad organizatora praktičnog obrazovanja u unapređenju realizacije praktične nastave i saradnje sa poslodavcima i dr. Informacija treba da sadrži i predlog mjera za dalje unapređenje praktičnog obrazovanja i u školama i kod poslodavaca.

Rok:IV kvartal

1. **Analiza sistema obrazovanja odraslih u Crnoj Gori**

 U okviru projekta “Nacionalni koordinator za implementaciju Evropske agende za učenje odraslih, Radni plan: Crna Gora”, koji realizuje Ministarstvo prosvjete, u okviru Erasmus+ programa, biće pripremljen Tehnički izvještaj – Analiza sistema obrazovanja odraslih u Crnoj Gori za 2020. godinu i biće unaprijeđeni portali skolskamreza.edu.me i skolskastatistika.edu.me sa podacima o organizatorima obrazovanja odraslih u Crnoj Gori. Ovi podaci biće od velikog značaja za sve zainteresovane kandidate za programe obrazovanja odraslih.

Nosilac aktivnosti: Direktorat za opšte srednje obrazovanje, stručno obrazovanje, i obrazovanje odraslih

 Rok: IV kvartal

1. **Strategija ranog i predškolskog vaspitanja i obrazovanja u Crnoj Gori 2021-2025, s Akcionim planom 2021-2025**

Strategijom će se polazeći od značaja predškolskog vaspitanja i obrazovanja definisati strateški ciljevi, ključne aktivnosti i indikatori uspjeha, način sprovođenja strateškog dokumenta, način izvještavanja i evaluacije i druga pitanja od značaja za dalje unapređenje kvaliteta u ovoj oblasti.

Akcionim planom će se utvrditi aktivnosti, nadležne institucije za sprovođenje, rokovi za realizaciju, indikatori uspjeha, budžetska sredstva, izvori finansiranja i druga pitanja od značaja za sprovođenje Strategije za 2021-2025. godinu.

Preliminarna analiza uticaja propisa (RIA):Strategija će imati uticaja na poslovni ambijent, građane i Budžet Crne Gore, zbog čega će u postupku njene pripreme biti urađena detaljna RIA.

Predlagač*:* Ministarstvo prosvjete

Rok:IV kvartal

Nadležno radno tijelo*:* Komisija za ekonomsku politiku i finansijski sistem

1. **Strategija razvoja opšteg srednjeg obrazovanja u Crnoj Gori (2020-2024), s Akcionim planom za 2021-2022. godinu**

Strategijom će se odrediti strateški i operativni ciljevi sa pratećim indikatorima uspjeha i ključne aktivnosti za sprovođenje operativnih ciljeva radi unapređenja kvaliteta opšteg srednjeg obrazovanja u narednom četvorogodišnjem periodu. Kroz akcione planove detaljno će se razraditi aktivnosti, nosioci aktivnosti i rokovi za njihovu realizaciju, finansijska sredstva i indikatori rezultata.

Preliminarna analiza uticaja propisa (RIA): Strategija će imati uticaja na poslovni ambijent, građane i Budžet Crne Gore, zbog čega će u postupku njene pripreme biti urađena detaljna RIA.

Predlagač:Ministarstvo prosvjete

Rok*:* IV kvartal

Nadležno radno tijelo:Komisija za ekonomsku politiku i finansijski sistem

1. **Program cjeloživotnog karijernog vođenja i savjetovanja za period 2021 – 2023. godina, Akionim planom**

 Ministarstvo prosvjete će do kraja 2020. godine pripremiti Program za razvoj karijernog vođenja i savjetovanje na period od 3 godine. Ovaj Strateški dokument će prepoznati ključne strateške pravce razvoja, prioritetne politike, ciljeve, kao i aktivnosti za realizaciju ciljeva.

 Nosilac aktivnosti: Direktorat za opšte srednje obrazovanje, stručno obrazovanje, i obrazovanje odraslih

 Rok: IV kvartal

 Nadležno radno tijelo: Komisija za ekonomsku politiku i finansijski sistem

1. **Informacija o realizaciji Akcionog plana Programa za suzbijanje vršnjačkog nasilja i vandalizma u obrazovno-vaspitnim ustanovama u Crnoj Gori 2019-2021. godina, za školsku 2019/2020. godinu**

Vlada Crne Gore je na sjednici održanoj 20. juna 2019. godine donijela Program za suzbijanje vršnjačkog nasilja i vandalizma u obrazovno-vaspitnim ustanovama u Crnoj Gori s Akcionim planom 2019-2021. godina. Ovom informacijom će se dati presjek stanja odnosno stepen realizacije Akcionog plana navedenog strateškog dokumenta.

Nosilac aktivnosti: Tim za praćenje pojave vršnjačkog nasilja i vandalizma u obrazovno-vaspitnim ustanovama

Rok: IV kvartal

Nadležno radno tijelo: Komisija za ekonomsku politiku i finansijski sistem

**II Normativni dio**

1. **Prijedlog Zakona o izmjenama i dopunama Zakona o priznavanju inostranih obrazovnih isprava i izjednačavanju kvalifikacija**

 U cilju unapređenja postupka priznavanja inostranih obrazovnih isprava, utrđivanja dodatnih kriterijuma za priznavanje, kako bi se obezbijedio kvalitetan kadar na tržištu rada, neophodne su izmjene i dopune navedenog zakona.

 Takođe, zbog izmjene nacionalne legislative, neophodno je urediti postupak izjednačavanja kvalifikacija stečenih u inostranstvu s kvalifikacijama koje se stiču u Crnoj Gori, kao i nadležna tijela po povom pitanju.

Preliminarna analiza uticaja propisa (RIA): Propis će uticati na poslovni ambijent – građane i na Budžet Crne Gore, zbog čega će u procesu njegove pripreme biti urađena detaljna RIA.

Nosilac aktivnosti: Direktorat za visoko obrazovanje

 Rok: I kvartal

 Nadležno radno tijelo: Komisija za ekonomsku politiku i finansijski sistem

 Komisija za politički sistem, unutrašnju i vanjsku politiku

1. **Predlog zakona o izmjenama i dopunama Zakona o nacionalnom okviru kvalifikacija**

Ovim zakonom će se izvršiti izmjene i dopune važećeg zakona u cilju inkorporiranja novog modela studiranja 3+2+3 propisanog Zakonom o visokom obrazovanju, osim za regulisane profesije i izvršiti izmjene u dijelu koji uređuje pitanje ekvivalencije kvalifikacija stečenih po ranijim propisima u Crnoj Gori i inostranstvu.

Preliminarna analiza uticaja propisa (RIA):Propis će uticati na poslovni ambijent, građane i na Budžet Crne Gore, zbog čega će u procesu njegove pripreme biti urađena detaljna RIA.

Predlagač*:* Ministarstvo prosvjete

Rok*:* II kvartal

 Nadležno radno tijelo:Komisija za ekonomsku politiku i finansijski sistem

1. **Odluka o broju studenata za upis u prvu godinu studija na Univerzitetu Crne Gore koji će se finansirati iz Budžeta Crne Gore za studijsku 2020/2021. godinu**

 U skladu sa Zakonom o visokom obrazovanju Vlada, prilikom dodjele sredstava, određuje broj studenata koji će se finansirati iz Budžeta Crne Gore za odredeni studijski program, u skladu sa brojem propisanim u važećoj licenci javne ustanove.

Odluku o broju studenata koji se finansiraju iz Budžeta Crne Gore za studijske programe donosi Vlada, na prijedlog Univerziteta Crne Gore.

Nosilac aktivnosti: Direktorat za visoko obrazovanje, UCG

 Rok: II kvartal

 Nadležno radno tijelo: Komisija za ekonomsku politiku i finansijski sistem

1. **Odluka o broju studenata za upis u prvu godinu studija na Fakultet za crnogorski jezik i književnost Cetinje koji će se finansirati iz Budžeta Crne Gore za studijsku 2020/2021. godinu**

U skladu sa Zakonom o visokom obrazovanju Vlada, prilikom dodjele sredstava, određuje broj studenata koji će se finansirati iz Budžeta Crne Gore za određeni studijski program, u skladu sa brojem propisanim u važećoj licenci javne ustanove.

Nosilac aktivnosti: Direktorat za visoko obrazovanje, UCG

 Rok: II kvartal

 Nadležno radno tijelo: Komisija za ekonomsku politiku i finansijski sistem

1. **Odluka o broju studenata za upis na postdiplomske specijalističke studije Univerziteta Crne Gore koji će se finansirati iz Budžeta Crne Gore za studijsku 2020/2021. godinu**

U skladu sa Zakonom o visokom obrazovanju Vlada, prilikom dodjele sredstava, određuje broj studenata koji će se finansirati iz Budžeta Crne Gore za odredeni studijski program, u skladu sa brojem propisanim u važećoj licenci javne ustanove.

 Odluku o broju studenata koji se finansiraju iz Budžeta Crne Gore za studijske programe donosi Vlada, na prijedlog Univerziteta Crne Gore.

Nosilac aktivnosti: Direktorat za visoko obrazovanje, UCG

 Rok: III kvartal

 Nadležno radno tijelo: Komisija za ekonomsku politiku i finansijski sistem

1. **Odluka o visini stvarnih troškova u postupku provjere nacionalne stručne kvalifikacije i izdavanja sertifikata**

Pravni osnov: član 31 stav 3 Zakona o nacionalnim stručnim kvalifikacijama „Službeni list CG“, br. 80/08 i 40/16

 Nosilac aktivnosti: Odjeljenje za normativno-pravne poslove i harmonizaciju propisa

 Rok: I kvartal

 **Pravilnici:**

1. **Pravilnik o sadržaju, obliku i načinu utvrđivanja kvaliteta obrazovno-vaspitnog rada u ustanovama**

Pravni osnov: član 40 stav 2 Opšteg zakona o obrazovanju i vaspitanju „Službeni list RCG“, br. 64/02, 31/05 i 49/07 i „Službeni list CG“, br. 45/10, 45/11, 36/13, 39/13 i 47/17

Nosilac aktivnosti: Odjeljenje za normativno-pravne poslove i harmonizaciju propisa

Rok: I kvartal

1. **Pravilnik o bližim uslovima i kriterijumima, načinu i postupku upisa u prvu godinu osnovnih akademskih i primijenjenih studija Pravni osnov:** član 93 stav 7 Zakona o visokom obrazovanju „Službeni list CG“, br. 44/14, 47/15, 40/16.

Nosilac aktivnosti: Odjeljenje za normativno-pravne poslove i harmonizaciju propisa

Rok: I kvartal

1. **Pravilnik o polaganju stručnog ispita nastavnika**

**Pravni osnov:** član 107 stav 2 Opšteg zakona o obrazovanju i vaspitanju

Nosilac aktivnosti: Odjeljenje za normativno-pravne poslove i harmonizaciju propisa

Rok: II kvartal

1. **Pravilnik o načinu i postupku provjere znanja učenika osnovne škole**

**Pravni osnov:** član 56 stav 5 Zakona o osnovnom obrazovanju i vaspitanju „Službeni list RCG“, br. 64/02 i 49/07 i „Službeni list CG“, br. 45/10, 39/13 i 47/17

Nosilac aktivnosti: Odjeljenje za normativno-pravne poslove i harmonizaciju propisa

Rok: III/IV kvartal

1. **Pravilnik o vrstama zvanja, uslovima, načinu i postupku predlaganja i dodjeljivanja zvanja nastavnika**

**Pravni osnov:** član 113 stav 3 Opšteg zakona o obrazovanju i vaspitanju „Službeni list RCG“, br. 64/02, 31/05 i 49/07 i „Službeni list CG“, br. 45/10, 45/11, 36/13, 39/13 i 47/17

Nosilac aktivnosti: Odjeljenje za normativno-pravne poslove i harmonizaciju propisa

Rok: III kvartal

1. **Pravilnik o načinu i postupku ocjenjivanja učenika, odnosno polaznika u školi za stručno obrazovanje**

**Pravni osnov:** član 59 stav 2 Zakona o stručnom obrazovanju „Službeni list RCG“, br. 64/02 i 49/07 i „Službeni list CG“, br. 45/10, 39/13 i 47/17

Nosilac aktivnosti: Odjeljenje za normativno-pravne poslove i harmonizaciju propisa

Rok: IV kvartal

1. **Pravilnik o profilu obrazovanja nastavnika, stručnih saradnika i saradnika u nastavi u gimnaziji**

Pravni osnov: član 58 Zakona o gimnaziji „Službeni list RCG“, br. 64/02 i 49/07 i „Službeni list CG“, br. 45/10, 39/13 i 47/17

Nosilac aktivnosti: Odjeljenje za normativno-pravne poslove i harmonizaciju propisa

Rok: IV kvartal

1. **Pravilnik o profilu obrazovanja nastavnika, stručnih saradnika i saradnika u nastavi u stručnoj školi**

**Pravni osnov**: član 106 Zakona o stručnom obrazovanju „Službeni list RCG“, br. 64/02 i 49/07 i „Službeni list CG“, br. 45/10 i 39/13

Nosilac aktivnosti: Odjeljenje za normativno-pravne poslove i harmonizaciju propisa

Rok: IV kvartal

**III Ostale aktivnosti:**

1. **Konkurs za upis učenika u prvi razred srednjih škola za školsku 2020/2021. godinu**

Na osnovu člana 12 stav 2 Zakona o stručnom obrazovanju („Službeni list RCG“, br. 64/02 i 49/07 i „Službeni list CG“, br. 45/10, 45/11 i 39/13) i na osnovu člana 15 Zakona o gimnaziji („Službeni list RCG“, br. 64/02 i 49/07 i „Službeni list CG“, br. 45/10, 45/11, 39/13 i 47/17), Ministarstvo prosvjete u obavezi je da raspiše Konkurs za upis učenika u prvi razred srednje škole za junski upisni rok.

Nosilac aktivnosti: Direktorat za opšte srednje obrazovanje, stručno obrazovanje, i obrazovanje odraslih

Rok: II kvartal

1. **Naknadni Konkurs za upis učenika u prvi razred srednjih škola za 2020/2021. godinu**

Na osnovu člana 12 stav 2 Zakona o stručnom obrazovanju („Službeni list RCG“, br. 64/02 i 49/07 i „Službeni list CG“, br. 45/10, 45/11, 39/13 i 47/17) i na osnovu člana 15 Zakona o gimnaziji („Službeni list RCG“, br. 64/02 i 49/07 i „Službeni list CG“, br. 45/10, 45/11, 39/13 i 47/17), Ministarstvo prosvjete u obavezi je da raspiše naknadni Konkurs za upis učenika u prvi razred srednje škole – avgustovski rok.

Nosilac aktivnosti: Direktorat za opšte srednje obrazovanje, stručno obrazovanje, i obrazovanje odraslih

Rok: II kvartal

1. **Konkurs za upis vanrednih učenika za školsku 2020/2021. godinu**

 Na osnovu člana 12, stav 2 Zakona o stručnom obrazovanju („Službeni list RCG“, br. 64/02 i 49/07 i „Službeni list CG“, br. 45/10, 45/11, 39/13 i 47/17) i na osnovu člana 15 Zakona o gimnaziji („Službeni list RCG“, br. 64/02 i 49/07 i „Službeni list CG“, br. 45/10, 45/11, 39/13 i 47/17), Ministarstvo prosvjete u obavezi je da raspiše Konkurs za upis vanrednih učenika za školsku 2019/2020. godinu.

Nosilac aktivnosti: Direktorat za opšte srednje obrazovanje, stručno obrazovanje, i obrazovanje odraslih

Rok: III kvartal

1. **Konkurs za dodjelu studentskih kredita za studijsku 2020/2021. godinu**

 Na osnovu člana 109 Zakona o visokom obrazovanju („Službeni list CG“, br. 44/14, 47/15, 40/16, 42/17 i 71/17) i člana 18 Pravilnika o kriterijumima, načinu, uslovima i visini naknade za ostvarivanje prava na smještaj i ishranu u domu, studentski kredit, stipendiju i participaciju prevoza („Službeni list RCG“, broj 12/07 i „Službeni list CG“, br. 25/11, 54/11, 39/15, 64/15, 42/16 i 44/18) Ministarstvo prosvjete raspisuje Konkurs za dodjelu studentskih kredita za studijsku 2019/2020. godinu, za čiju realizaciju su sredstva obezbijeđena Budžetom za 2019. godinu.

 Nosilac aktivnosti: Direkcija za učenički i studentski standard

 Rok: III kvartal

1. **Konkurs za dodjelu stipendija najboljim studentima za studijsku 2020/2021. godinu**

 Na osnovu člana 109 Zakona o visokom obrazovanju („Službeni list CG“, br. 44/14, 47/15, 40/16, 42/17 i 71/17) i člana 33 stav 2 Pravilnika o kriterijumima, načinu, uslovima i visini naknade za ostvarivanje prava na smještaj i ishranu u domu, studentski kredit, stipendiju i participaciju prevoza („Službeni list RCG«, broj 12/07 i „Službeni list CG“, br. 25/11, 54/11, 39/15, 64/15, 42/16 i 44/18), Ministarstvo prosvjete raspisuje Konkurs za dodjelu stipendija najboljim studentima za studijsku 2019/2020. godinu, za čiju realizaciju su sredstva obezbijeđena Budžetom za 2019. godinu.

 Nosilac aktivnosti: Direkcija za učenički i studentski standard

 Rok: III kvartal

1. **Konkurs za prijem učenika i studenata u domove učenika i studenata u Crnoj Gori za školsku 2020/2021. godinu**

 Na osnovu člana 109 Zakona o visokom obrazovanju („Službeni list CG“ br. 44/14, 47/15, 40/16, 42/17 i 71/17), čl. 131 i 132 Opšteg zakona o obrazovanju i vaspitanju („Službeni list RCG“ br. 64/02, 31/05, 49/07 i „Službeni list CG“, br. 45/10, 45/11, 39/13, 44/13 i 47/17), čl. 3 i 4 Pravilnika o kriterijumima, načinu, uslovima i visini naknade za ostvarivanje prava na smještaj i ishranu u domu, studentski kredit, stipendiju i participaciju prevoza („Službeni list RCG“ , broj 12/07, „Službeni list CG«, br. 25/11, 54/11, 39/15, 64/15 i 42/16) i čl. 3 i 4 Pravilnika o kriterijumima i načinu prijema učenika u domove učenika i ostvarivanje prava na participaciju prevoza („Službeni list RCG“, broj 56/03 i „Službeni list CG“, br. 39/15, 42/16 i 44/18), Ministarstvo prosvjete raspisujeKonkurs za prijem učenika i studenata u domove učenika i studenata u Crnoj Gori, za školsku 2019/2020. godinu, za čiju realizaciju su sredstva obezbijeđena Budžetom za 2019. godinu.

 Nosilac aktivnosti: Direkcija za učenički i studentski standard

 Rok: III kvartal

1. **Konkurs za dodjelu stipendija talentovanim učenicima za školsku 2020/2021. godinu**

 Na osnovu člana 133 Opšteg zakona o obrazovanju i vaspitanju („Službeni list RCG“, br. 64/02, 31/05, 49/07 i „Službeni list CG“, br. 45/10 i 45/11 i 39/13) i člana 3 stav 1 Pravilnika o bližim kriterijumima i uslovima za dodjelu stipendija talentovanim učenicima osnovnih i srednjih škola („Službeni list CG“, broj 41/12), Ministarstvo prosvjete raspisuje Konkurs za dodjelu stipendija talentovanim učenicima za školsku 2019/2020. godinu, za čiju realizaciju su sredstva obezbijeđena Budžetom za 2019. godinu.

 Nosilac aktivnosti: Direkcija za učenički i studentski standard

 Rok: III kvartal

1. **Konkurs za dodjelu nagrada učenicima iz Fonda za kvalitet i talente**

Na osnovu člana 17 stav 3 Pravilnika o kriterijumima, načinu i postupku raspodjele sredstava za unapređenje kvaliteta nastave i talente („Službeni list CG“, br. 12/18), Ministarstvo prosvjete raspisuje Javni Konkurs za dodjelu nagrada učenicima iz Fonda za kvalitet i talente.

Raspodjelu sredstava za finansiranje unapređenja kvaliteta nastave, kao i odluku o dodjeli sredstava za nagradu nastavniku, odnosno učeniku donosi Komisija za dodjelu sredstava za nagradu učeniku, za čiju realizaciju su sredstva obezbijeđena Budžetom za 2019. godinu.

Nosilac aktivnosti: Ministarstvo prosvjete, Komisija za dodjelu sredstava za nagradu učeniku

Rok: IV kvartal

1. **Konkurs za dodjelu nagrada nastavnicima iz Fonda za kvalitet i talente**

Na osnovu člana 9 Pravilnika o kriterijumima, načinu i postupku raspodjele sredstava za unapređenje kvaliteta nastave i talente („Službeni list CG“, br. 12/18), Ministarstvo prosvjete raspisuje Javni Konkursza dodjelu nagrada nastavnicima iz Fonda za kvalitet i talente.

Raspodjelu sredstava za finansiranje unapređenja kvaliteta nastave, kao i odluku o dodjeli sredstava za nagradu nastavniku, odnosno učeniku donosi Komisija za dodjelu sredstava nastavniku, za čiju realizaciju su sredstva obezbijeđena Budžetom za 2019. godinu.

Nosilac aktivnosti: Ministarstvo prosvjete, Komisija za dodjelu sredstava nastavniku

Rok: IV kvartal

1. **Konkurs za dodjelu Državne nagrade „Oktoih“**

 Državna nagrada „Oktoih“ dodjeljuje se građaninu Crne Gore ili pravnom licu koje ima sjedište na teritoriji Crne Gore, za ostvarene izuzetne rezultate u oblasti vaspitanja i obrazovanja, kao i učeničkog i studentskog standarda.

 Nosilac aktivnosti: Ministarstvo prosvjete, Žiri za dodjelu Državne nagrade „Oktoih“

 Rok: III/IV kvartal

1. **Dodjela besplatnih udžbenika**

 Ministarstvo prosvjete će sprovestiprogram obezbjeđenja, nabavke i dodjele nedostajućih kompleta udžbenika za djecu: bez roditeljskog staranja; čiji je roditelj, odnosno staratelj korisnik materijalnog obezbjeđenja porodice; sa posebnim obrazovnim potrebama; koja su smještena u ustanovama socijalne i dječije zaštite; na porodičnom smještaju i romske i egipćanske populacije (RE) u skladu sa članom 34 Zakona o izmjenama i dopunama Zakona o osnovnom obrazovanju i vaspitanju („Službeni list CG“ 39/13 i 47/17) i Uputstvom o ostvarivanju prava na dodjelu besplatnih udžbenika. Za realizaciju su sredstva obezbijeđena Budžetom za 2019. godinu.

 Nosilac aktivnosti: Direkcija za učenički istudentski standard, Direktorat za obrazovanje pripadnika manjinskih naroda i drugih manjinskih nacionalnih zajednica

 Rok: IV kvartal 2019. godine

1. **Obezbjeđenje participacije u cijeni prevoza učenicima i studentima u gradskom, prigradskom i međugradskom prevozu**

 Na osnovu člana 130 i 136 Opšteg zakona o obrazovanju i vaspitanju („Službeni list RCG” , broj 64/02, 31/05, 49/07 i „Službeni list CG” , broj 45/10, 45/11, 39/13 i 47/17), člana 35 Zakona o osnovnom obrazovanju i vaspitanju („Službeni list CG” , broj 39/13 i 47/17) i član 15 Pravilnika o kriterijumima i načinu prijema učenika u domove i ostvarivanju prava na participaciju prevoza („Službeni list RCG”, broj 56/03 i 39/15 i „Službeni list CG”, broj 39/15 i 42/16 i Uputstva o ostvarivanju prava na participaciju troškova prevoza učenika u gradskom, prigradskom i međugradskom prevozu obezbijediće se participacija u cijeni prevoza učenika i studenata. Pored participacije troškova gdje ne postoji organizovan prevoz ili preko posebnih ugovora, Ministarstvo prosvjete finansira troškove (održavanje, registracija i gorivo) za 106 školskih vozila, kojima raspolaže 88 škola.

 Nosilac aktivnosti: Direkcija za učenički i studentski standard, Direktorat za obrazovanje pripadnika manjinskih naroda i drugih manjinskih nacionalnih zajednica

 Rok: IV kvartal

**Broj: 1060213-011/20-1359/1 M I N I S T A R**

**Podgorica, 5. mart 2020. godine Dr Damir ŠEHOVIĆ, s.r.**